Likumprojekts

**Grozījumi Krājaizdevu sabiedrību likumā**

Izdarīt Krājaizdevu sabiedrību likumā (Latvijas Republikas Saeimas un Ministru Kabineta Ziņotājs, 2001, 10. nr.; 2004, 2. nr.; 2007, 15. nr.; 2008, 13. nr.; 2009, 3. nr.; Latvijas Vēstnesis, 2010, 160. nr.; 2012, 92. nr.; 2013, 193. nr.; 2014, 113. nr.; 2017, 222. nr.; 2018, 132. nr.) šādus grozījumus:

1. Aizstāt visā likumā vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā), izņemot vārdu savienojumus "Komisijas 2014. gada 17. jūnija regulas" 5. panta 1.1daļā, "revīzijas komisija" (attiecīgā locījumā) 10. panta 3. punktā, 11. panta pirmajā, otrajā, trešajā un ceturtajā daļā, 12. panta pirmajā un otrajā daļā, 20. panta desmitajā un vienpadsmitajā daļā, 22. panta otrajā un ceturtajā daļā, 23. panta otrajā daļā un 30. panta devītās daļas 5., 6. un 7. punktā, "likvidācijas komisiju" 30. panta trešajā daļā, kā arī pārejas noteikumus.

2. Aizstāt visā likumā, izņemot pārejas noteikumus, vārdus "normatīvie noteikumi" (attiecīgā locījumā) ar vārdu "noteikumi" (attiecīgā locījumā).

3.  2. pantā:

izteikt pirmās daļas 10. punktu šādā redakcijā:

"10) ar Latvijas Bankas atļauju veic citus darījumus, kas pēc būtības ir līdzīgi šajā daļā minētajiem finanšu pakalpojumiem.";

izteikt septīto daļu šādā redakcijā:

"(7) Krājaizdevu sabiedrībām un personām, uz kurām attiecas šā likuma prasības, ir pienākums Latvijas Bankas noteiktajos termiņos iesniegt tai visu pieprasīto informāciju, kas nepieciešama likumos noteikto Latvijas Bankas funkciju pildīšanai."

4. Papildināt likumu ar 2.2pantu šādā redakcijā:

"**2.2pants. Ierobežotas pieejamības informācija**

(1) Informācija par krājaizdevu sabiedrību un tās klientu, kura iepriekš nav bijusi likumā noteiktajā kārtībā publicēta vai kuras izpaušanu nenosaka citi likumi vai nav apstiprinājusi Komisija, kā arī Komisijas rīcībā esošā ar krājaizdevu sabiedrību un tās darbību saistītā informācija uzskatāma par ierobežotas pieejamības informāciju un ir izpaužama trešajām personām tikai pārskata vai apkopojuma veidā tā, lai nebūtu iespējams identificēt kādu konkrētu krājaizdevu sabiedrību vai tās klientu. Šādai informācijai par krājaizdevu sabiedrību un tās klientu, kā arī krājaizdevu sabiedrības un tās klienta darbību ir ierobežotas pieejamības statuss arī tad, ja tiem pasludināts maksātnespējas vai likvidācijas process vai tie likvidēti.

(2) Šā panta pirmajā daļā minēto ierobežotas pieejamības informāciju Komisija ir tiesīga izpaust Kredītiestāžu likuma 110.1pantā noteiktajā kārtībā."

5. Aizstāt 13. panta trešajā daļā vārdu "pārsūdzēšana" ar vārdiem "apstrīdēšana un pārsūdzēšana".

6. Aizstāt 24.1panta piektajā daļā vārdu "pārsūdzēšana" ar vārdiem "apstrīdēšana un pārsūdzēšana".

7. Aizstāt 24.4panta septītajā daļā vārdu "pārsūdzēšana" ar vārdiem "apstrīdēšana un pārsūdzēšana".

8. Izteikt 26.3pantu šādā redakcijā:

"**26.3pants. Maksājumi Latvijas Bankai**

Krājaizdevu sabiedrība maksā Latvijas Bankai līdz 0,033 procentiem (ieskaitot) no krājaizdevu sabiedrības vidējā aktīvu apjoma ceturksnī."

9.  31. pantā:

aizstāt piektajā daļā vārdu "pārsūdzēšana" ar vārdiem "apstrīdēšana un pārsūdzēšana";

papildināt 1.1daļu pēc vārda "terorisma" ar vārdiem "un proliferācijas".

10. Papildināt likumu ar 31.1pantu šādā redakcijā:

"**31.1pants. Krājaizdevu sabiedrības darbības veikšana bez speciālās atļaujas (licences)**

(1) Komisija ir tiesīga piemērot sankcijas personām, kas veic krājaizdevu sabiedrības darbību bez speciālās atļaujas (licences).

(2) Komisija ir tiesīga par šā panta pirmajā daļā minēto pārkāpumu piemērot vienu vai vairākas šādas sankcijas:

1) brīdināt personu;

2) uzlikt personai soda naudu līdz 7100 *euro*."

11. Papildināt pārejas noteikumus ar 14. un 15. punktu šādā redakcijā:

"14. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (vārda "Komisija" (attiecīgā locījumā) aizstāšana ar vārdiem "Latvijas Banka" (attiecīgā locījumā) visā likumā, izņemot vārdu savienojumus "Komisijas 2014. gada 17. jūnija regulas", "revīzijas komisija" (attiecīgā locījumā), "likvidācijas komisiju" un pārejas noteikumus, 2. panta pirmās daļas 10. punkta un septītās daļas izteikšana jaunā redakcijā, grozījumi 13. panta trešajā daļā, 24.1panta piektajā daļā, 24.4panta septītajā daļā, 26.3panta izteikšana jaunā redakcijā un grozījumi 31. panta piektajā daļā), stājas spēkā vienlaikus ar Latvijas Bankas likumu.

15. Uz šā likuma pamata izdotie Finanšu un kapitāla tirgus komisijas normatīvie noteikumi, kas pieņemti līdz Latvijas Bankas likuma spēkā stāšanās dienai, piemērojami līdz dienai, kad Latvijas Banka apstiprina attiecīgus noteikumus, bet ne ilgāk kā līdz 2024. gada 31. decembrim."

Finanšu ministrs

J. Reirs